wickkiey/tamil-wikipedia-chunked huggingface dataset:
# அய்யூப்பிய வம்சம்

**அய்யூப்பிய வம்சம்** (**Ayyubid dynasty**) ( **'; **') சன்னி இசுலாமிய குர்து மக்கள் வாழும் பகுதியான குர்திஸ்தான் பகுதிகளை (மேல் மெசொப்பொத்தேமியா) அய்யூப்பிய வம்சத்தினர், அப்பாசியக் கலீபகத்தின் கீழ் சிற்றரசாக ஆண்டனர். அய்யூப் வம்சத்தை 1171-இல் நிறுவியவர் சலாகுத்தீன் என்ற குர்து இனத்தவர் ஆவார். அய்யூப்பிய வம்சத்தினர் 1174 முதல் 1254 முடிய லெவண்ட் பகுதியை ஆட்சி செய்தனர். அயூப்பிய பேரரசில் படைத்தலைவர்களாக இருந்த அடிமை வீரர்கள், பின்னர் மம்லுக் சுல்தானகத்தையும் மற்றும் இந்தியாவில் இசுலாமிய அடிமை வம்ச ஆட்சியையும் நிறுவினர்.  
12 - 13-ஆம் நூற்றாண்டுகளில் அய்யூப் வம்சத்தினர் வளமான பிறை பிரதேசம் எனப்படும் மத்திய கிழக்கின் பெரும்பகுதிகளை கைப்பற்றி ஆண்டனர். 1171-இல் எகிப்தின் பாத்திம கலீபகத்தை முடக்கப்பட்ட பின்னர் அய்யூப்பிய வம்சத்தின் சலாகுத்தீன் எழுச்சி கொண்டார். பின்னர் அப்பாசியக் கலீபகத்தின் சலாகுத்தீன் குர்திஸ்தான் பகுதியின் சிற்றரசராக இருந்தார். 1171-இல் பாத்திமா கலீபகம் வீழ்வதற்கு முன்னர் சலாவுதீன் 1169-இல் பாத்திமா கலீபகத்தின் வீசியர் பகுதிகளை கைப்பற்றினார். செங்கித் வம்சத்தின் ஆட்சியாளர் நூருத்தீன் சாங்கியின் மறைவிற்குப் பின் 3 ஆண்டுகள் கழித்து சலாகுவுதீன் தன்னை மன்னராக அறிவித்துக் கொண்டார். அடுத்த பத்தாண்டுகளுக்குள் சலாவூதீன் அய்வூப்பியிய வம்சத்தின் மெசொப்பொத்தேமியாவில் தனது ஆட்சியை விரிவாக்கினார். கிபி 1183-இல் தற்கால ஈராக்கின் வடக்கு பகுதி (மேல் மெசொப்பொத்தேமியா), சிரியா, இஸ்ரேல், பாலஸ்தீனம், ஜோர்தான், அரேபியாவின் ஹெஜாஸ், ஏமன் மற்றும் வட ஆப்பிரிக்காவின் எகிப்து, துனிசியா பகுதிகளை கைப்பற்றி தனது பேரரசை விரிவுப் படுத்தினார். சிலுவைப் போரின போது கிபி 1187-இல் ஜெருசலம் இராச்சியத்தைக் கைப்பற்றினார்.  
கிபி 1193-இல் சலாவூதீனின் இறப்பிற்குப் பின் அவரது மகன்கள் வாரிசுமைப் பிணக்கில் ஈடுபட்டிருந்த போது, சலாவூதீனின் சகோதர் அல் அதில் என்பவர் கிபி 1200 தன்னை அய்யூப்பிய வம்சத்தின் எகிப்திய சுல்தானகத்தின் மன்னராக முடிசூட்டிக் கொண்டார். அய்யூப்பிய வம்சத்தின் சுல்தான் அல் அதில் 1249-இல் மறைந்த பின், ஹெஜாஸ், ஏமன், மேல் மெசொப்பொத்தேமியாவின் பகுதிகளின் உள்ளூர் படைத்தலைவர்கள் அய்யூப்பிய வம்ச ஆட்சியை விரட்டி அடித்து தன்னாட்சியை நிறுவினர். 1249-இல் அய்யூப்பிய வம்ச சுல்தான் அல் மூசாம் துரான்ஷா எகிப்தின் சுல்தானாக பதவியேற்றார்.  
இவரை எகிப்தின மம்லுக் சுல்தானகத்தார் பதவியிலிருந்து விரட்டியடித்ததன் மூலம் அய்யூப்பிய வம்சத்தின் ஆட்சி எகிப்தில் மட்டும் முடிவுற்றது. 1260-இல் மங்கோலியர்கள், அய்யூப்பிய வம்சத்தின் கீழிருந்த சிரியாவின் பண்டைய அலெப்போ நகரத்தையும் பிற பகுதிகளை கைப்பற்ற்றினர். பின்னர் எகிப்திய மம்லுக் சுல்தானகப் படைகள் மங்கோலியர்களை விரட்டியடித்தது. அய்யூப்பிய வம்சத்தின் இறுதி சுல்தான் 1341 வரை ஹமா எனும் சிறு பகுதியை மட்டும் ஆண்டார். அய்யூப்பிய வம்ச ஆட்சியில் பெருநகரங்களில் இசுலாமிய கல்விக்கூடங்களான மதராச்சாக்கள் அதிகமாக நிறுவப்பட்டது.
# அய்யூப்பிய வம்சம்

### ஆட்சி விரிவாக்கம்

#### வட ஆப்பிரிக்கா மற்றும் நுபியாவை கைப்பற்றல்

சுல்தான் சலாகுத்தீன் 1171-72-இல் எகிப்திய பாத்திம கலீபகத்தின் வடக்கு எகிப்தின் அஸ்வான் நகரத்தை கைப்பற்றினார். 1174-இல் துனிசியாவின் தலைநகரமான திரிபோலி நகரத்தைக் கைப்பற்றினார். 1188-இல் லெவண்ட் பகுதியிலிருந்த சிலுவைப் போர்ப் படைகளை வென்று சிரியா, ஜெருசலம், ஜோர்தான் பாலஸ்தீனம் போன்ற பகுதிகளைக் கைப்பற்றினார்.
# அய்யூப்பிய வம்சம்

### ஆட்சி விரிவாக்கம்

#### அரேபியா மீதான படையெடுப்புகள்

1173-இல் சலாகுத்தீன் அரேபிய தீபகற்பத்தில் மெக்கா மற்றும் மதினா நகரங்கள் அடங்கிய ஹெஜாஸ் பிரதேசம் மற்றும் ஏமன் பகுதிகளைக் கைப்பற்றினார்.
# அய்யூப்பிய வம்சம்

### ஆட்சி விரிவாக்கம்

#### சிரியா மற்றும் மெசொப்பொத்தேமியாவை கைப்பற்றல்

1175-இல் சலாகுத்தீன் சிரியாவையும், 1176-இல் மேல் மெசொப்பொத்தேமியாவையும் கைப்பற்றினார்.
# அய்யூப்பிய வம்சம்

### ஆட்சி விரிவாக்கம்

#### பாலஸ்தீனம் மற்றும் ஜோர்தானை கைப்பற்றுதல்

1187-இல் சிலுவைப் போரின் போது கிறித்துவப் படைகளை வென்று சலாகுத்தீன் பாலஸ்தீனம், இஸ்ரேல், லெபனான் மற்றும் ஜோர்தான் பகுதிகளை கைப்பற்றினார்.
# அய்யூப்பிய வம்சம்

### ஆட்சி விரிவாக்கம்

#### மூன்றாம் சிலுவைப் போர்

1189-1191இல் போப்பாண்டவர் எட்டாம் கிரகோரி காலத்தில் நடைபெற்ற மூன்றாம் சிலுவைப் போரின் போது ஐரோப்பிய கிறித்துவ நாடுகளின் கூட்டணிப் படைகள் ஜெருசலத்தை மீண்டும் கைப்பற்ற முற்றுகை இட்டனர். இச்சிலுவைப் போரில் கிறித்துவப் படைகள் *அக்ரா* நகரத்தை கைப்பற்றினர். போரில் அய்யூப்பிய சலாகுத்தீன் படைகள் 2,700 வீரர்கள் கொல்லப்பட்டனர்.  
பின்னர் கிறித்துவப் படைகளின் ஒற்றுமையின்மையால், இங்கிலாந்து இராச்சிய மன்னர் ரிச்சர்டு தலைமையிலான சிலுவைப் படைகள் பாலஸ்தீனத்தின் கடற்கரை நகரமான ஜாப்பாவை மட்டுமே கைப்பற்றினர். ஆனால் ஜெருசலத்தை கைப்பற்ற முடியாத சிலுவைப் படைகள், 1192-இல் சலாகுத்தீனினுடன் போர் அமைதி உடன்படிக்கை செய்து கொண்டனர். பின்னர் சலாகுத்தீன் ஜெருசலம் இராச்சியத்தை சீரமைத்தார். 1193-இல் சலாகுத்தீன் இறந்தார்.
# அய்யூப்பிய வம்சம்

## அய்யூப்பிய வம்ச ஆட்சியாளர்கள்

1. சலாகுத்தீன் - 1174–1193
1. அல்-அஜீஸ் உதுமான் - 1193 –1198
1. அல்-மன்சூர் - 1198–1200
1. அல்-அடில் I - 1200–1218
1. அல்-கமீல் - 1218–1238
1. அல்-அடில் II -1238–1240
1. அஸ்-சலீப் அயூப் - 1240–1249
1. அல்-அஷ்ரப் மூசா -1250–1254
# அய்யூப்பிய வம்சம்

## இதனையும் காண்க

- அப்பாசியக் கலீபகம்
- எகிப்தின் மம்லுக் சுல்தானகம்
- பாத்திம கலீபகம்
- சிலுவைப் போர்கள்
# அவாமி தேசியக் கட்சி

**அவாமி தேசியக் கட்சி** ( , ; சுருக்கம் : **ANP** ) என்பது பாக்கித்தானில் ஒரு மதச்சார்பற்ற மற்றும் இடதுசாரி பஷ்தூன் தேசியவாத அரசியல் கட்சி . இந்த கட்சியை 1986 ஆம் ஆண்டில் அப்துல் வாலி கான் என்வவர் நிறுவினார், இதன் தற்போதைய தலைவர் அஸ்பாண்டியார் வாலி கான் என்பவர் கான் அப்துல் கப்பார் கானின் பேரன் ஆவார், மியான் இப்திகார் உசேன் இதன் பொதுச்செயலாளராக பணியாற்றினார். 2008–13 காலப்பகுதியில் பாக்கித்தானிய அரசாங்கத்தில் பாக்கித்தான் மக்கள் கட்சி தலைமையிலான அவாமி தேசியக் கட்சியின் அரசியல் நிலைப்பாடு இடதுசாரிகளாகக் கருதப்பட்டது, இதுமதச்சார்பின்மை, ஜனநாயக சோசலிசம், பொதுத்துறை அரசாங்கம் மற்றும் பொருளாதார சமத்துவவாதம் ஆகியவற்றை ஆதரிக்கிறது. கைபர்-பக்துன்க்வா மற்றும் அதனைச் சுற்றியுள்ள பஷ்தூன் ஆதிக்கம் நிறைந்த பகுதிகளில் செல்வாக்குடன் 2008−2013 க்கு இடையில் பாக்கிஸ்தானில் மிகப்பெரிய பஷ்தூன் தேசியவாத கட்சியாக அவாமி தேசியக் கட்சி இருந்தது. அவர்கள் 2008-2013 வரை மாகாணத்தை ஆட்சி செய்தனர், ஆனால் 2013 சட்டமன்றத் தேர்தலில் பாக்கித்தான் தெஹ்ரீக்-இ-இன்சாப் கட்சியிடம் தோற்றனர்.
# அவாமி தேசியக் கட்சி

## வரலாறு

கான் அப்துல் வாலி கானின் அரசியல் வாழ்க்கை அவரது தந்தை கான் அப்துல் கஃபர் கான் (பச்சா கான்) என்பவரிடமிருந்து பெறப்பட்ட தீவிரமான பஷ்தூன் தேசியவாதத்தின் பாரம்பரியத்தின் அடிப்படையில் கட்டப்பட்டது. இது இந்தியப் பிரிவினைக்குப் பின்னர் உருவாக்கப்பட்டது என்றாலும், பெரும்பாலான தலைவர்கள் இந்தியாவுக்கு ஆதரவானவர்கள், பாக்கித்தான் உருவாகுவதற்கு எதிரானவர்கள். அந்த காலகட்டத்தில் பெரும்பாலான தலைவர்கள் சுதந்திரத்திற்கு முன்னர் காங்கிரஸின் வலது கைகளாக செயல்பட்டனர். இருவருமே பாக்கித்தான் உருவாகுவதை எதிர்த்தனர், 1947 இல் பாக்கித்தானுக்கு சுதந்திரம் பிரகடனப்படுத்தப்பட்ட பின்னர் இவர்கள் சிறையில் அடைக்கப்பட்டனர். 1956 ஆம் ஆண்டில் வாலி கான் ஒரு கவர்ந்திழுக்கும் வங்காள சோசலிசவாதியான அப்துல் ஹமீத் கான் பாஷானி தலைமையிலான தேசிய அவாமி கட்சியில் (என்ஏபி) சேர்ந்தார். 1965 ஆம் ஆண்டில் இக்கட்சி இரண்டு பிரிவுகளாகப் பிரிந்தது, வாலி கான் மாஸ்கோ சார்பு பிரிவின் தலைவரானார். கட்சியின் உறுப்பினர்கள் பாக்கித்தான் மக்கள் கட்சியின் தளம் மூலம் தேசிய அவாமி கட்சி 1970 நாடாளுமன்றத் தேர்தல்களில் பங்கேற்று, 1970 ல் சுல்பிகர் அலி பூட்டோவுடன் மிகப்பெரிய சோசலிச கூட்டணியை உருவாக்கினர். இருப்பினும், கூட்டணி பிரிந்து அதன் உறுப்பினர்கள் பாக்கித்தான் தேசிய கூட்டணியில் இணைந்தனர்.  
1972 ஆம் ஆண்டில் கட்சிக் கூட்டணி மாகாண அரசாங்கங்களை அமைக்கும் அளவுக்கு வலுவாக இருந்தது, அதன் கூட்டாளர் கைபர் பக்துன்க்வா மற்றும் பலூசிஸ்தானில் ஜாமியத் உலமா-இ-இஸ்லாம் (JUI) கட்சியுடன். இந்த அரசாங்கங்கள் குறுகிய காலம் இருந்தன. வாலி கான் மீண்டும் சிறையில் அடைக்கப்பட்டார், பாக்கிஸ்தான் அரசுக்கு எதிராக அவாமி தேசியக்கட்சி சதி செய்கிறது என்று அதிபர் பூட்டோவின் குற்றச்சாட்டை உச்ச நீதிமன்றம் உறுதிசெய்தபோது அவரது கட்சி அரசியலில் இருந்து தடைசெய்யப்பட்டது. ஜெனரல் ஜியா-உல்-ஹக் பின்னர் அவாமி தேசியக்கட்சி மீதான குற்றச்சாட்டுகளை திரும்பப் பெற்றதையடுத்து வாலி கான் விடுவிக்கப்பட்டார், பின்னர் வாலி கான் தேசிய ஜனநாயகக் கட்சியில் சேர்ந்தார், இறுதியில் அவாமி தேசியக் கட்சியை உருவாக்கினார். இதற்கிடையில், அதிபர் பூட்டோ ஏப்ரல் 1979 இல் சிறையில் அடைக்கப்பட்டார் மற்றும் தூக்கிலிடப்பட்டார்.
# மலேசியாவின் மனித உரிமை ஆணையம்

**மலேசிய மனித உரிமைகள் ஆணையம்** எனும் **சுககாம் மலேசியா**; (மலாய்: *Suruhanjaya Hak Asasi Manusia Malaysia* (**SUHAKAM**); ஆங்கிலம்: *Human Rights Commission of Malaysia*) (**PSC**); என்பது மலேசியாவில் நன்கு அறியப்பட்ட ஒரு தேசிய மனித உரிமை நிறுவனம் (*National Human Rights Institution)*) ஆகும்.  
இது மலேசியாவின் மனித உரிமைகள் ஆணையம் சட்டம் 1999, சட்டம் 597, இன் கீழ் மலேசிய நாடாளுமன்றத்தால் நிறுவப்பட்டது. மேலும், ஏப்ரல் 2000-இல் அதன் பணிகளைத் தொடங்கியது. மனித உரிமைக் கல்வியை ஊக்குவித்தல், சட்டம் மற்றும் கொள்கை குறித்து ஆலோசனை வழங்குதல் மற்றும் விசாரணைகளை நடத்துவதே இதன் பொறுப்பு ஆகும்.
# மலேசியாவின் மனித உரிமை ஆணையம்

## பொது

அன்வர் இப்ராகீம் சர்ச்சைக்குப் பின்னர், அப்போதைய பிரதமர் துன் மகாதீர் பின் முகமதுவின் அரசாங்கத்திடம் இருந்து இந்த அமைப்பின் சுதந்திரம் குறித்து சிலருக்கு நம்பிக்கை இல்லாமல் இருந்தது. இருப்பினும், டான் ஸ்ரீ டத்தோ மூசா ஈத்தாம் (தொடக்கத்தில், 13 உறுப்பினர்கள்) ஆணையத்தின் முதல் தலைவராக நியமிக்கப்பட்டபோது, இந்த அச்சங்கள் தளர்த்தப் பட்டன  
ஏனெனில் அவர் மகாதீரை பல வழிகளில் விமர்சிப்பார் என்று நம்பப்பட்டது. எவ்வாறாயினும், மூசா ஈத்தாமின் கீழ் ஆணையத்தின் பரிந்துரைகள் பெரும்பாலும் அரசாங்கத்தால் செயல்படுத்தப்படவில்லை. அவரின் இரண்டு ஆண்டு பதவிக்காலம் முடிந்ததும், அவர் மீண்டும் நியமனம் செய்யப்படவில்லை.
# மலேசியாவின் மனித உரிமை ஆணையம்

## பொது

### டான் ஸ்ரீ அபு தாலிப் ஒசுமான்

2002-ஆம் ஆண்டு ஏப்ரல் மாதத்தில் டான் ஸ்ரீ அபு தாலிப் ஒசுமானைக் கொண்டு மூசா மாற்றப்பட்டார். அபு தாலிப் மகாதீரின் கீழ் மலேசிய அரசுத் தலைமை வழக்கறிஞராகப் பணியாற்றினார், மேலும் அன்வர் இப்ராகீம் சர்ச்சையிலும் சிக்கினார்.  
மலேசியா கினியில் தெரிவிக்கப்பட்டபடி, அவர் மகாதீருடன் நெருக்கமாகக் காணப்பட்டார். ஆனால் அபு தாலிப்பின் கீழ் சுககாம் தொடர்ந்து பல மனித உரிமை பரிந்துரைகளை முன்வைத்தார். இந்த பரிந்துரைகள் பல இன்னும் அரசாங்கத்தால் செயல்படுத்தப்படவில்லை.  
தற்பொழுது ரகுமாட் முகமட் *(Rahmat Mohamad)* என்பவர் இதன் தலைவராக உள்ளார்.
# மலேசியாவின் மனித உரிமை ஆணையம்

## பன்னாட்டு நிலைப்பாடு

தேசிய மனித உரிமை ஆணைய நிறுவனங்களின் பிராந்திய வலையமைப்பான ஆசிய பசிபிக் மன்றத்தின் (ஏபிஎஃப்) முழுத்தகுதி வாய்ந்த உறுப்பினராக சுககாம் அங்கீகாரம் பெற்றது. மேலும், தேசிய மனித உரிமைகள் நிறுவனங்களின் பன்னாட்டு ஒருங்கிணைப்புக் குழுவால் (ஐ.சி.சி) மறு அங்கீகாரம் பெற்றது. இப்போது ஆசிய பசிபிக் மன்றம் இந்த அங்கீகாரத்தை எதிர்க்கிறது.  
2008 ஆம் ஆண்டில் பன்னாட்டு ஒருங்கிணைப்புக் குழுவின் அங்கீகார துணைக் குழுவால் சுககாம் அமைப்பின் தகுதிநிலையை ஏ நிலையிலிருந்து பி நிலைக்கு ஏன் தரமிறக்கப்படக் கூடாது என்பதற்கான தனது எழுத்துப் பூர்வமான விளக்கத்தை ஒரு வருடத்திற்குள் அளிக்குமாறு கேட்டுக் கொள்ளப்பட்டது. இந்த தரமிறக்கமானது ஐக்கிய நாடுகள் அமைப்பில் இந்த அமைப்பிற்கான சில அணுகல் முன்னுரிமைகளை இழக்கச் செய்யும்.
# மலேசியாவின் மனித உரிமை ஆணையம்

## பன்னாட்டு நிலைப்பாடு

### மேலதிக மறுஆய்வு

இந்த அமைப்பின் நிறுவன சட்டங்களில் திருத்தம் செய்து அதை மேலும் தன்னாட்சியானதாக்க மலேசிய அரசாங்கத்தை ஊக்குவிக்க பன்னாட்டு ஒருங்கிணைப்புக் குழு முயன்றது. எவ்வாறாயினும், நவம்பர் 2009-இல் பன்னாட்டு ஒருங்கிணைப்புக் குழுவால் சுககாம் மதிப்பாய்வு செய்யப்பட்டது.  
அப்போது, ஆணையத்தின் உறுப்பினர்களைத் தேர்ந்தெடுப்பதற்கான செயல்முறை தொடர்பாக குறிப்பாக கவனம் செலுத்தி, 2010 ஆம் ஆண்டில் மேற்கொள்ளப்படவுள்ள மேலதிக மறுஆய்வை நிலுவையில் வைத்தது.
# மலேசியாவின் மனித உரிமை ஆணையம்

## மலேசியாவில் குழந்தைத் திருமணங்கள்

சுககாம் தலைவர் ரசாலி இசுமாயில் மலேசியாவில் மீண்டும் மீண்டும் நடக்கும் குழந்தைத் திருமணங்களை "வறுமைக்கான தீர்வல்ல - இது மனித உரிமை மீறல்" என்று கண்டனம் தெரிவிக்கிறார்.  
சுககாமானது குறிப்பாக வறுமையில் வாடும் குடும்பங்களிலிருந்து வரும் குழந்தைத் திருமணங்களுக்கு எதிரானது. இந்த நடைமுறையானது, தொடர்புடைய குழந்தைகளுக்கு நியாயமற்றதும், பெற்றோருக்கு தங்கள் குழந்தைகளை திருமணம் என்ற பெயரில் விற்பதற்கான முறையை வழங்குவதாயும் இருக்கிறது.  
2018-ஆம் ஆண்டு வரையிலான நிலையின்படி, வறுமையில் இருந்து விடுபடுவதற்கான விளைபொருளாக குழந்தைகளைக் கருதுவதன் காரணமாக, மலேசியாவில் இன்னும் குழந்தைத் திருமணமானது நடைமுறையில் உள்ளது. ரசாலி மலேசிய மகளிர், குடும்பம் மற்றும் சமூக மேம்பாட்டுத் துறை அமைச்சகத்தை அழைத்து வறுமையில் வாடும் குழந்தைகளுக்கு முன்னுரிமை கொடுத்து சமூக மேம்பாட்டுத் திட்டங்களை முன்னெடுக்குமாறு கேட்டுக்கொண்டார்.
# மதீஹா கௌஹர்

**மதீஹா கௌஹர் (Madeeha Gauhar)** ஒரு பாகிஸ்தான் நடிகை, நாடக ஆசிரியர், சமூக நாடக இயக்குநர் மற்றும் பெண்கள் உரிமை ஆர்வலர் ஆவார். 1983 ஆம் ஆண்டில் அவர் 'அஜோகா தியேட்டர்' என்கிற நாடகக்குழுவை நிறுவினார். அந்த நாடகக்குழுவின் மூலமாக, திரையரங்குகளிலும், தெருவிலும், பொது இடங்களிலும் சமூக கருப்பொருள்கள் அரங்கேற்றப்படுகின்றன. அஜோகாவுடன் அவர் ஆசியா மற்றும் ஐரோப்பாவில் நிகழ்ச்சிகளை நடத்தினார்.
# மதீஹா கௌஹர்

## வாழ்க்கை

கௌஹர் 1956 இல் பாகிஸ்தானின் கராச்சியில் பிறந்தார். ஆங்கில இலக்கியத்தில்,ஒரு முதுகலை கலை பட்டம் பெற்றதிற்கு பின்னர் அவர் இங்கிலாந்து சென்றார். அங்கு, லண்டன் பல்கலைக்கழகத்தில்தியேட்டர் அறிவியலில் மற்றொரு முதுகலைப் பட்டம் பெற்றார்.
# மதீஹா கௌஹர்

## வாழ்க்கை

### அஜோகா தியேட்டர்

1983 ஆம் ஆண்டில், தனது படிப்புகள் முடிந்தவுடன், அவர் தனது சொந்த நாட்டிற்குத் திரும்பி, லாகூரில் குடியேறினார். 2007 ஆம் ஆண்டில் அவர் சர்வதேச தியேட்டர் பாஸ்தா விருதை வென்றார் .
# மதீஹா கௌஹர்

## வாழ்க்கை

### புர்கவன்சா

2007 ஆம் ஆண்டில் அஜோகா நாடகக் குழு ஒரு நாடகத்தை நடத்தியது. இதை *கௌஹர்* எழுதி இயக்கியுள்ளார். *புர்கவகன்சா* ( *புர்கா -வகன்சா* ), எனபப்படும் இந்த நாடகம், பெரும் சர்ச்சையை ஏற்படுத்தியது. இந்த நாடகத்தில், புர்காக்கள் போட்டு நடித்த நடிகர்கள் பாலியல் பாகுபாடு, சகிப்புத்தன்மை மற்றும் வெறித்தனம் ஆகிய கருப்பொருள்களை வெளிப்படுத்தினர். ஒரு மேற்கத்திய கண்ணோட்டத்தில், இந்த நாடகத்தில் பயன்படுத்திய புர்கா என்பது ஊழலில் குளிக்கும் ஒரு சமூகத்தின் பாசாங்குத்தனம் குறித்த ஒரு அப்பாவியின் செயலாக்கத்தை வெளிப்படுத்தியது. அதனால், அவரது சொந்த நாட்டில், அப்போதைய நாடாளுமன்ற உறுப்பினர்கள் இந்த நாடகத்தை தடை செய்ய வேண்டும் என்று அழைப்பு விடுத்தனர். மேலும் கலாச்சார அமைச்சர் இந் நாடகத்திற்கு பொருளாதாரத் தடைகளை அச்சுறுத்தியுள்ளார். அது இனி அரங்கேற்றப்பட வேண்டும். ஆனால், தடையை மீறி, அரசு சாரா நிறுவனங்கள் மற்றும் பெண்கள் உரிமை ஆர்வலர்கள் இந்த நாடகத்தை ஆங்கிலத்தில் மொழிபெயர்த்து, அஜோகாவுக்கு கொடுக்கும்ஆதரவின் அடையாளமாக சர்வதேச அளவில் நிகழ்ச்சிகளை நடத்தினர்.
# மதீஹா கௌஹர்

## இறப்பு

கௌஹர் பாகிஸ்தானின் லாகூரில் 25 ஏப்ரல் 2018 அன்று தனது 61 வயதில் இறந்தார். இறப்பதற்கு முன்பு, மூன்று வருடமாக, புற்றுநோயால் பீடிக்கப்பட்டிருந்தார்.
# மதீஹா கௌஹர்

## விருதுகள் மற்றும் பரிந்துரைகள்

கௌஹர் தனது நாடக முயற்சிகளுக்காக ஏராளமான விருதுகளைப் பெற்றுள்ளார். அவற்றுள்:  
- 2005 ஆம் ஆண்டில் 1 வது சிந்து நாடக விருதுகளின் முதல் மறு செய்கையில், அவர் ஒரு துணை வேடத்தில் நடித்த சிறந்த நடிகை என நாடக தொடருக்காக பரிந்துரைக்கப்பட்டார்.
- 2005 ல் அமைதிக்கான நோபல் பரிசுக்கு கௌஹர் பரிந்துரைக்கப்பட்டார்.
- 2006 ஆம் ஆண்டில், கௌஹருக்கு நெதர்லாந்தில் பிரின்ஸ் கிளாஸ் விருது வழங்கப்பட்டது.
- பாக்கிஸ்தானிய நாடகத்தை மேம்படுத்துவதில் அவர் மேற்கொண்ட முயற்சிகளுக்காக பாகிஸ்தான் ஜனாதிபதியால் வழங்கப்பட்ட பெருமை நிகழ்ச்சியில் அவர் பங்கு பெற்றார்.
# முத்தாஹிதா குவாமி இயக்கம்

**முத்தாகிதா குவாமி இயக்கம்** (MQM), (ஆங்கிலம் :Muttahida Qaumi Movement) என்பது பாக்கித்தானில் ஒரு மதச்சார்பற்ற அரசியல் கட்சியாகும், இது 1984 இல் *அல்தாஃப் உசேன்* என்பவரால் நிறுவப்பட்டது. தற்போது கட்சி 2 முக்கிய பிரிவுகளாக பிளவுபட்டுள்ளது. இதன் லண்டன் பிரிவை லண்டனைச் சேர்ந்த அல்தாஃப் உசேன் கட்டுப்படுத்துகிறார், இதன் பாகிஸ்தான் பிரிவு பாகிஸ்தானை தளமாகக் கொண்ட *காலித் மக்பூல் சித்திகி* நடத்தி வருகிறார். பட்டம் அதன் தேர்தல் சின்னமாகும்  
இது 1978 ஆம் ஆண்டில் அல்தாஃப் உசேன் என்பவரால் ஆல் பாக்கித்தான் முஹாஜிர் மாணவர் அமைப்பு (APMSO) என்ற மாணவர் அமைப்பு ஒன்று நிறுவப்பட்டது. இது 1984 இல் முஹாஜிர் குவாமி இயக்கமாக உருவெடுத்தது. 1997 ஆம் ஆண்டில், இந்த இயக்கம் முஹாஜிர் (நாட்டின் உருது மொழி பேசும் சமூகத்தினரிடையே கட்சி வேர்களைக் குறிக்கும்) என்ற வார்த்தையை அதன் பெயரிலிருந்து நீக்கி, அதற்கு பதிலாக *முத்தாஹிதா* ("ஒன்று சேர்க்கப்பட்ட") என்று மாற்றியது. இத இயக்கம் பொதுவாக கராச்சியில் வலுவான அணிதிரட்டும் திறனைக் கொண்ட ஒரு கட்சியாக அறியப்படுகிறது, பாரம்பரியமாக நகரத்தில் ஒரு அரசியல் சக்தியாக உள்ளது.  
1980 களின் பிற்பகுதியிலிருந்து (1988-1990, 1990-1992, 2002-2007, 2008-2013) ஒரு முக்கிய கூட்டணி பங்காளராக பாகிஸ்தானின் மத்திய அரசு மீது கட்சி தனது செல்வாக்கை வைத்திருக்கிறது. இருப்பினும், கட்சி ஆதரவாளர்கள் மீதான ஒடுக்குமுறைக்கு எதிர்ப்பு தெரிவித்து *முத்தாஹிதா குவாமி* இயக்க நாடாளுமன்ற உறுப்பினர்கள் சிந்து தேசிய சட்டமன்றம், செனட் மற்றும் மாகாண சபையில் இருந்து விலகினர்.  
ஆகஸ்ட் 2016 இல், அல்தாஃப் உசேனின் ஆகஸ்ட் 22 உரையின் பின்னர், கட்சி மீது இராணுவத் தாக்குதல் தொடுக்கப்ப்பட்டது. மற்றும் அதன் அலுவலகமான நைன் ஜீரோ மூடப்பட்டு , *ஃபாரூக் சத்தார்* உள்ளிட்ட அதன் தலைவர்கள் கைது செய்யப்பட்டனர் மற்றும் *முத்தாஹிதா குவாமி* இயக்கத்திலிருந்து தேர்ந்தெடுக்கப்பட்ட பெரும்பாலான நாடாளுமன்ற உறுப்பினர்கள் அல்தாஃப் உசேனிடமிருந்து தங்களை ஒதுக்கி வைக்க வேண்டிய கட்டாயம் ஏற்பட்டது. தனக்கு சொந்தமான கட்சியில் விதி மீறல் ஏற்பட்ட பிறகு ஃபாரூக் சத்தரின் கட்சி உறுப்பினர் பொறுப்பை *முத்தாஹிதா குவாமி* இயக்க நீக்கியது.
# முத்தாஹிதா குவாமி இயக்கம்

## பின்னணி

முஹாஜிர்கள் உருது மொழி பேசும் முஸ்லிம்கள், அவர்கள் 1947 இல் பிரித்தானிய இராச்சியத்திலிருந்து நாடு சுதந்திரம் அடைந்தபோது பாகிஸ்தானுக்கு குடிபெயர்ந்தனர். கராச்சி அப்போது உருது மற்றும் குஜராத்தி பேசும் புலம்பெயர்ந்தோர், பஞ்சாபியர்கள், பஷ்தூன்கள், பலூச் மற்றும் பல தெற்காசிய நாடுகளைச் சேர்ந்த வெளிநாட்டினர் உள்ளிட்ட பலதரப்பட்ட இனங்களின் தாயகமாக இருந்தது. முஹாஜிர்கள் வர்த்தகம் மற்றும் அதிகாரத்துவத்தில் முன்னேறினர், ஆனால் பலர் இட ஒதுக்கீடு முறையை எதிர்த்தனர், இது பல்கலைக்கழக அனுமதி மற்றும் ஆட்சிப் பணிகளைப் பெறுவதில் சிந்திக்கு உதவியது.. இந்த இனப் போட்டிதான் முஹாஜிர் அரசியல் அணிதிரட்டலுக்கு வழிவகுத்தது, இது தேக்கமடைந்த பொருளாதாரம் மற்றும் பங்களாதேஷ் வதை முகாம்களில் சிக்கித் தவிக்கும் பாகிஸ்தானியர்கள் நிலை ஆகியவற்றால் மேலும் தூண்டப்பட்டது.  
முஹாஜிர்களின் முதல் அரசியல் அமைப்பு, அனைத்து பாக்கித்தான் முஹாஜிர் மாணவர் அமைப்பு (APMSO) என அழைக்கப்படுகிறது, இது ஜூன் 11, 1978 அன்று கராச்சி பல்கலைக்கழகத்தில் அல்தாஃப் உசேன் என்பவரால் நிறுவப்பட்டது. மார்ச் 18, 1984 இல், இது ஒரு சரியான அரசியல் அமைப்பாக முஹாஜிர் குவாமி இயக்கம் என உருவானது.
# மாரியம்மன் கோயில், மேடான், வடக்கு சுமத்ரா

**மாரியம்மன் கோயில் (Sri Mariamman Temple, Medan)** என்பது இந்தோனேசியாவில் வடக்கு சுமத்ரா மேடானில் உள்ள பழமையான இந்து கோயில் ஆகும். இந்த கோயில் மாரியம்மன் வழிபாட்டிற்காக 1884 ஆம் ஆண்டில் கட்டப்பட்டது கம்பூங் மெட்ராஸ் அல்லது மேடானின் லிட்டில் இந்தியா என்று அழைக்கப்படும் பகுதியில் இந்த கோயில் அமைந்துள்ளது. இந்த கோவில் இந்து மதக் கடவுள்களுக்கான கோயிலாகும். திராவிடக் கட்டடக் கலைப்பாணியில் அமைந்துள்ள இக்கோயிலில் மாரியம்மனின் குழந்தைகளான விநாயகர், மற்றும் முருகன் ஆகியோருக்கு அர்ப்பணிக்கப்பட்டதாகும். இந்தக் கோயிலின் நுழைவாயில் பல தளங்களைக் கொண்டு அமைந்த *கோபுரத்தால்* அலங்கரிக்கப்பட்டுள்ளது, கோபுரம் என்ற அமைப்பானது பொதுவாக தென்னிந்தியாவில் உள்ள இந்துக் கோயில்களின் வாயிலில் காணப்படுகின்ற அமைப்பாகும். கோயில் பொது வழிபாட்டாளர்கள் தைப்பூசம் மற்றும் தீபாவளி போன்ற திருவிழா நாட்களில் சந்திக்கும் இடமாக உள்ளது
# மாரியம்மன் கோயில், மேடான், வடக்கு சுமத்ரா

## வரலாறு

இந்தக் கோயில் 1884 ஆம் ஆண்டில் கட்டப்பட்டது. இது மேரியன் நகரில் உள்ள மிகப் பழமையான இந்துக் கோயிலாகும். இது மாரியம்மனின் வழிபாட்டிற்கான இடமாக விளங்குகிறது. இந்த கோயில் மேடானில் ஆரம்ப காலத்தில் குடியேறிய தமிழ்க் குடியேற்றவாசிகள் அனைவரின் ஒன்றுபட்ட கூட்டுறவு முயற்சியால் கட்டப்பட்ட கோயிலாகும். அவர்கள் பின்னர் வடக்கு சுமத்ராவில் அமைந்துள்ள ஒரு தோட்ட நிறுவனத்தில் தொழிலாளர்களாகப் பணியாற்றினர். இந்த கோயிலின் கட்டுமானத்திற்காக நன்கொடையாளர்களாக இருந்த *சாமி ரங்கா நாயக்கர் மற்றும் சோமுசந்திரம் வைத்தியர், ராமசாமி வைத்தியர்* ஆகியோர் தலைமை தாங்கி நடத்தினர்.  
மாரியம்மன் கோயில் தெக்கு உமர் 18 தெருவில் அமைந்துள்ளது. இந்த கோயில் கம்புங் மெட்ராஸ் எனப்படும் மதராஸ் கிராமம் அல்லது காலிங் கிராமம் என்னுமிடத்தில் அமைந்துள்ளது, இது மேடானில் உள்ள ஒரு பகுதியாகும், இந்துக்கள் முக்கியமாக தமிழர்கள் இப்பகுதியில் வசிக்கின்றனர். இந்த கோயில் சன் பிளாசாவை ஒட்டி அமைந்துள்ளது. இந்தோனேசியாவின் பிற பகுதிகளில் உள்ள பல இந்து கோவில்களைப் போலல்லாமல், ஜாவானிய அல்லது பாலினிய கலைப்பாணியுடன் ஒத்துப்போகின்ற தென்னிந்தியா மற்றும் இலங்கையின் பிற இந்து கோவில்களைப் போலவே இந்தக் கோயிலும் உள்ளது. இந்த மாரியம்மன் கோயில் இந்து தர்மத்திற்கான பயன்பாட்டிற்காக அக்டோபர் 23, 1991 ஆம் நாளன்று வடக்கு சுமத்ராவின் முன்னாள் ஆளுநர் எச்.ராஜா இனால் சிரேகர் அவர்களால் திறந்து வைக்கப்பட்டது.
# மாரியம்மன் கோயில், மேடான், வடக்கு சுமத்ரா

## தெய்வங்கள்

மாரியம்மன் கோயிலுக்கு, மாரியம்மன் தெய்வத்தின் பெயரே சூட்டப்பட்டது. இந்து மத நம்பிக்கையின்படி மாரியம்மன் பல நோய்களைக் குணப்படுத்தல், சிறிய வடிவ நோய்களிலிருந்து விடுபட வைத்தல், கடுமையான நோய்களிலிருந்து காப்பாற்றல் ஆகியவற்றை பக்தர்களுக்குச் செய்கிறார். மேலும் வறட்சி காலத்தின்போது மழை பெய்யும் சக்தியும் மாரியம்மன் கொண்டுள்ளதாக மக்கள் நம்புகின்றனர். தென்னிந்தியாவின் ஆந்திரா, தமிழ்நாடு மற்றும் கர்நாடகா போன்ற பல பகுதிகளில் இந்த தெய்வத்தை வழிபட்டு வருகின்றனர். மாரியம்மனை வழிபடுவதோடு விஷ்ணு, விநாயகர், சிவன், துர்க்கை, முருகன் மற்றும் பிற கடவுள்களையும் வணங்குகின்றனர்.
# மாரியம்மன் கோயில், மேடான், வடக்கு சுமத்ரா

## கட்டிடக்கலை

இந்த கோயிலைச் சுற்றி 2.5 மீட்டர் உயரமுள்ள சுற்றுச்சுவர் அமைக்கப்பட்டுள்ளது. முன்புறத்தில், கோயிலின் நுழைவாயிலில் துவாரசக்தியைக் காணலாம். நுழைவாயிலுக்கு மேலே சிவபெருமானின் சிலை உள்ளது. துவாரசக்தி ஒரு பெண் என்று வர்ணிக்கப்படுகிறது. ஏனெனில் இது மாரியம்மனின் பாதுகாவலராகக் கருதுகின்றனர். மாரியம்மன் ஒரு அழகான முகம் கொண்டவர். அவருக்கு நான்கு கைகள் உள்ளன. ஒரு கையில் திரிசூலம், மற்றொரு கையில் பாசம் ஆகியவறைக் கொண்டுள்ளார். அவரது ஒரு கையானது அருள் தரும் நிலையில் உள்ளது.  
வலதுபுறத்தில் உள்ள முன் சுவரில் லட்சுமியின் சிலை உள்ளது. நடுவில் உள்ள சிலை இந்து பூசாரியின் சிலை ஆகும். தலைப்பாகை அணிந்த நிலையில், அடர்த்தியான மீசையுடன் தமிழ் மக்களுக்கே உரிய பாணியில் அந்த சிலை சித்தரிக்கப்பட்டுள்ளது. முன் சுவரில், இடதுபுறத்தில் பார்வதியின் சிலை உள்ளது. இரு கைகளைக் கொண்ட பார்வதி சிலை, ஒரு கையில் தண்ணீர் பானை வைத்துள்ள நிலையில் உள்ளது.  
கோயிலின் வழிபாடு நடைபெறும் இடத்தில் மூன்று அறைகள் உள்ளன. அந்த அறைகளில், விஷ்ணு, சிவா மற்றும் பிரம்மா உள்ளிட்ட பல சிலைகள் உள்ளன. கோயிலில் பல அழகிய ஆபரணங்கள் உள்ளன. மேலும் பிற சிலைகளும் உள்ளன. அவை பார்ப்பதற்கு அழகாக உள்ளன.  
உள் சன்னதியில் முருகன், விஷ்ணு, குழந்தை முருகன், நாராயணன் ஆகியோரின் சிலைகள் உள்ளன. இடது புறம் உள்ள சன்னதியில் விநாயகர், பிரம்மா, சிவன், விஷ்ணு, அகத்தியர், சிவன், பார்வதி, சிவனின் வாகனமான நந்தி ஆகிய சிலைகள் உள்ளன. பின்புறம் உள்ள சன்னதியில் கிருஷ்ணன், ராஜராஜேஸ்வரி, தில்லை நடராஜர் ஆகியோரின் சிலைகள் வழிபாட்டில் உள்ளன.
# எம்பூல் தீர்த்தக் கோயில், பாலி

**எம்பூல் தீர்த்தக் கோயில்** (ஆங்கிலம்: *Tirta Empul*; இந்தோனேசியம்: *Pura Tirta Empul*) இந்தோனேசியாவின் பாலியில் தம்பாக்சிரிங் அரசு அரண்மனைக்கு அருகில் அமைந்துள்ள ஒரு கோயிலாகும். இது ஓர் இந்து பாலினிய நீர்க் கோயில் அல்லது தீர்த்தக் கோயில் ஆகும்.  
கோயில் வளாகம் ஒரு *பெர்தீர்த்தான்* அல்லது குளியல் கட்டமைப்பைக் கொண்டு அமைந்துள்ளது. புனித நீரூற்று நீருக்காக அது பிரபலமானது. அங்கு பாலினிய இந்துக்கள் சடங்கு சுத்திகரிப்புக்கு செல்கின்றனர். அங்கு அமைந்துள்ள கோயில் குளத்தில் ஒரு நீரூற்று உள்ளது. இது தொடர்ந்து புதிய தண்ணீரை வழங்குகிறது, இந்த புனித நீரை பாலினிய இந்துக்கள் புனிதம் அல்லது *அமிர்தம்* என்று கருதுகின்றனர். எம்பூல் தீர்த்தம் என்றால் பாலினிய மொழியில் புனித வசந்தம், புனித ஊற்று என்று பொருள் ஆகும்.
# எம்பூல் தீர்த்தக் கோயில், பாலி

## கோயில் கட்டுமானம்

எம்பூல் தீர்த்தக் கோயில் கி.பி. 962 ஆம் ஆண்டில் வர்மதேவ மரபு வழியின் போது (10-ஆம் நூற்றாண்டு முதல் 14-ஆம் நூற்றாண்டு வரை) ஒரு பெரிய நீரூற்றைச் சுற்றி எம்பூல் தீர்த்தக் கோயில் நிறுவப்பட்டது. கோயிலின் பெயர் "எம்பூல் தீர்த்தம்" என்பதாகும். அது நிலத்தடி நீர் மூலத்திலிருந்து வருகிறது.  
பாக்கரிசன் ஆற்றின் ஆதாரமாக வசந்தம் உள்ளது. இந்த கோயில் மூன்று பிரிவுகளைக் கொண்டு அமைந்துள்ளது. ஜபா புரா (முன் முற்றம்), ஜபா தெங்கா (மத்திய முற்றம்) க்மற்றும் ஜெரோன் (உள் முற்றம்) என்ற வகையில் அவை உள்ளன. ஜபா தெங்காவில் 2 குளங்கள் உள்ளன. அவற்றில் 30 நீரூற்றுப்பொழிவு அமைப்புகள் உள்ளன. அவற்றுக்கு பெங்கெலுகாத்தான், பெபெர்சிகான்; மற்றும் சுந்தமாலா; பஞ்சூரான் செத்திக் (விஷம்) எனும் வகையில் பெயர் சூட்டப்பட்டுள்ளன.  
உயர்ந்த நனவின் மற்றொரு இந்து கடவுளின் பெயரான நாராயணா நினைவாக இந்த கோயில் விஷ்ணுவுக்கு அர்ப்பணிக்கப்பட்ட கோயிலாகும்.
# எம்பூல் தீர்த்தக் கோயில், பாலி

## நீரின் தரம்

பெரும்பாலான நேரங்களில் எம்பூல் தீர்த்தம் சடங்குக் குளியலை மேற்கொள்கின்ற வகையில் சுத்தமான நீரின் ஆதாரமாக உள்ளதாக நம்பப்படுகிறது. இருப்பினும், 2017 ஆம் ஆண்டில் ஒரு தேங்காய் பாலி அறிக்கையின்படி, கியானாரில் இருந்த எம்பூல் தீர்த்தத்தில் நீர் மாசுபாடு மற்றும் சுகாதார ஆபத்து பற்றிய அறிக்கைகளை அதிகாரிகள் விசாரித்து வந்தனர்.
# வங்காள தேசத்தில் தனித்திருக்கும் பாக்கித்தானியர்கள்

**வங்காள தேசத்தில் தனித்து விடப்பட்ட பாக்கித்தானியர்கள்** (ஆங்கிலம் : Stranded Pakistanis in Bangladesh ) என்பவர்கள் உருது மொழி பேசும் முஸ்லீம் குடியேறியவர்கள் ஆகும். இவர்கள் முதன்மையாக பிஹாரி இனத்தைச் சேர்ந்தவர்கள், இன்றைய இந்தியா மற்றும் பாக்கித்தானில் உள்ள தாயகங்களுடன் 1947 இல் இந்தியா பிரிந்ததைத் தொடர்ந்து கிழக்கு பாக்கித்தானில் (இப்போது வங்காள தேசம் ) குடியேறினர்.  
வங்காள தேசத்தில் தனித்து விடப்பட்ட பாக்கித்தானியர்கள் என்ற இந்த அடையாளம் பல குழுக்களை உள்ளடக்கியது. அவர்களில் பிஹாரி முஸ்லிம்கள் முதன்மையானவர்கள். இந்த மக்கள்தொகையில் பெரும்பகுதி பிரித்தானிய இந்தியாவின் பீகார் மாகாணத்தைச் சேர்ந்தவர்கள் என்றாலும், உ.பி. (ஐக்கிய மாகாணங்கள் அல்லது பின்னர் உத்தரபிரதேசம் ) போன்ற பிற இந்திய மாநிலங்களிலிருந்து வந்த பலர் உள்ளனர். 19 ஆம் நூற்றாண்டின் பிற்பகுதியில் வங்காள தேசம் என்று அழைக்கப்படும் இடத்தில் குடியேறிய இன்னும் சிலர் உள்ளனர். வங்காள தேசத்தை உருவாக்கிய பின்னர் தங்களைத் தாங்களே உருவாக்கிய இந்தக் குழுவின் மற்றொரு பெயர் "தனித்திருக்கும் பாக்கித்தானியர்கள்" என்பதாகும். பாக்கித்தானிலும் பிற இடங்களிலும் உருது ஊடகங்களில் இது "மெஹ்சூரீன்" அல்லது "முற்றுகையிடப்பட்டவர்" என்று மொழிபெயர்க்கப்பட்டுள்ளது. மற்றொரு பொதுவான சொல் "வங்காளரல்லாதவர்கள்", இதில் உருது மொழி பேசுபவர்கள் மட்டுமல்ல, பஞ்சாபியர்கள், பதான்கள் , சிந்திகள் மற்றும் வங்காள தேசத்தில் வசிக்கும் பலூச் ஆகியோரும் உள்ளனர். இனிமேல் மேற்கண்ட எந்தவொரு சொற்களும் சூழல் மற்றும் வரலாற்றைப் பொறுத்து இந்த குழுவை அடையாளம் காண பயன்படுத்தப்படலாம்.  
வங்காள தேச குடியுரிமைக்கான உரிமைக்காக டாக்கா உயர்நீதிமன்றம் தீர்ப்பு வழங்கிய 2008 தீர்ப்பு வரை பிஹாரிகள் நிலையற்றவர்களாக இருந்தனர். இந்த தீர்ப்பு வங்காள தேச விடுதலைப் போரின் போது பெரியவர்களாக இருந்த அகதிகளை உள்ளடக்குவதில்லை. மார்ச் 2015 இல், பாக்கித்தானின் வெளியுறவு அமைச்சகம் 170,000 க்கும் மேற்பட்ட பிஹாரிகள் பாகிஸ்தானுக்கு திருப்பி அனுப்பப்பட்டதாகவும், மீதமுள்ள 'தனித்திருக்கும் பாகிஸ்தானியர்களுக்கு' தான் பொறுப்பு அல்லவென்றும், மாறாக வங்காள தேசத்தின் பொறுப்பு என்றும் கூறியது.
# வங்காள தேசத்தில் தனித்திருக்கும் பாக்கித்தானியர்கள்

## பகிர்வு

சுதந்திரத்திற்கு முந்தைய பிரித்தானிய இந்தியாவில், இந்து பெரும்பான்மை மாநிலமான பீகாரில் உருது மொழி பேசும் முஸ்லீம் சிறுபான்மையினர் இருந்தனர். 1947 ஆம் ஆண்டில், இந்தியா பிரிக்கப்பட்ட நேரத்தில், பல பிஹாரி முஸ்லிம்கள், அவர்களில் பலர் பிரிவினையின் போது நடந்த வன்முறையிலிருந்து தப்பி ஓடி, புதிதாக உருவான கிழக்கு பாக்கித்தானுக்கு தப்பி ஓடிவிட்டனர், மற்றவர்கள் மேற்கு பாகிஸ்தானுக்குச் சென்றனர், அங்கு அவர்கள் பொதுவாக முஹாஜிர்கள் என்று அழைக்கப்படுகிறார்கள். உருது புதிய அரசின் தேசிய மொழியாக மாற்றப்பட்டதாலும், பல பிஹாரிகளுக்கு அவர்களின் தாய்மொழியாக இருந்ததாலும் அவர்கள் புதிய நாட்டில் விகிதாச்சார எண்ணிக்கையிலான பதவிகளை வகித்தனர். இதனால் சொந்த மண்ணில் பாதிக்கப்பட்ட பூர்வீக வங்காளிகளிடம் மிகுந்த அதிருப்தியை ஏற்படுத்தியது.
# வங்காள தேசத்தில் தனித்திருக்கும் பாக்கித்தானியர்கள்

## வங்காள் தேசத்தின் சுதந்திரம்

1971 ஆம் ஆண்டில், கிழக்கு மற்றும் மேற்கு பாக்கித்தானுக்கு இடையில் வங்காள தேச விடுதலைப் போர் வெடித்தபோது, பிஹாரிகள் மேற்கு பாகிஸ்தானுக்கு பக்கபலமாக இருந்தனர், வங்காளத்தை அதிகாரப்பூர்வ மொழியாக மாற்ற வேண்டும் என்ற பெங்காலிகளின் கோரிக்கையை எதிர்த்தனர், மேலும் பல பிஹாரிகளைப் போலவே உருது மொழியையும் ஆட்சி மொழியாக இருக்கவேண்டும் என்று விரும்பினர். இரகசியமான மற்றும் பின்னர் வெளிப்படையான இந்திய ஆதரவுடன், கிழக்கு பாக்கித்தான் வங்காள தேசம் என்ற சுதந்திர நாடாக மாறியது. போரின் போது "பிஹாரி சமூகத்தின் மீது பல தாக்குதல்கள் நடந்தன, ஏனெனில் அவர்கள் பாக்கித்தான் ஆதிக்கத்தின் அடையாளங்களாகக் காணப்பட்டனர்."
# வங்காள தேசத்தில் தனித்திருக்கும் பாக்கித்தானியர்கள்

## வங்காள தேச குடியுரிமை

மே 2003 இல் பங்களாதேஷில் ஒரு உயர்நீதிமன்றத் தீர்ப்பு பத்து பிஹாரிகளுக்கு குடியுரிமை மற்றும் வாக்களிக்கும் உரிமைகளைப் பெற அனுமதித்தது; இந்த தீர்ப்பு பிஹாரிகளிடையே ஒரு தலைமுறை இடைவெளியை அம்பலப்படுத்தியது, இளைய பிஹாரிகள் தீர்ப்போடு "உற்சாகமாக" இருக்கிறார்கள், ஆனால் பல வயதானவர்கள் இளைய தலைமுறையினரின் உற்சாகத்தில் "விரக்தியடைந்தனர்". பல பிஹாரிகள் இப்போது பங்களாதேஷில் அதிக பொது உரிமைகள் மற்றும் குடியுரிமையை நாடுகின்றனர்.
# வங்காள தேசத்தில் தனித்திருக்கும் பாக்கித்தானியர்கள்

## பிரபலமான கலாச்சாரத்தில்

- அக்விலா இஸ்மாயிலின் புதினமான *மார்ட்டைர்ஸ் மற்றும் மேரிகோல்ட்ஸ்*, வங்காள தேச விடுதலைப் போரின்போது பிஹாரிகளுக்கு எதிராக வங்காள தேசியவாதிகள் செய்த அட்டூழியங்களை எடுத்துக்காட்டுகிறது.
- 2007 ஆம் ஆண்டில், வங்காள் தேசத்தின் பிரபல திரைப்படத் தயாரிப்பாளர் தன்வீர் மொக்கம்மெல் *தி* ப்ராமிஸ் *லேண்ட்* என்ற பெயரில் ஒரு ஆவணப்படம் தயாரித்தார். இந்த படம் பிஹாரிகளின் தற்போதைய நிலையற்ற நிலை மற்றும் பாக்கித்தானில் குடியேற முடியாமல் போனது பற்றிய அவர்களின் விரக்தியை எடுத்துக்காட்டுகிறது.
# உம்பூல் கோயில், மத்திய ஜாவா

**உம்பூல் கோயில் (Umbul Temple)** இந்தோனேசியாவில் உள்ள மதாராம் காலத்திய இந்துக் கோயிலாகும். அக்கோயில் மத்திய ஜகார்த்தாவில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. அது இரண்டு குளங்களைச் சுற்றி பல கற்கள் அமைக்கப்பட்ட நிலையில் காணப்படுகிறது.அந்தக் குளத்திற்கான தண்ணீர் அங்கு ஊற்றிலிருந்து வருகிறது. கி.பி.9ஆம் நூற்றாண்டில் இக் கோயில் கட்டப்பட்டதாகக் கூறப்படுகிறது. அது மதாராம் மன்னருக்கு குளிக்கும் இடமாகவும், ஓய்வு எடுக்கின்ற இடமாகவும் பயன்பட்டு வந்தது. 11ஆம் நூற்றாண்டில் இது கவனிப்பாராட்டு விடப்பட்டது. பின்னர் மறுபடியும் 19ஆம் நூற்றாண்டில் கண்டுபிடிக்கப்பட்டது. இக்கோயில் வளாகம் இந்தோனேசியாவின் பண்பாட்டுச் சொத்தாகக் கருதப்படுகிறது. சுற்றுலாப் பயணிகள் இங்கு வந்து பார்வையிடவும், குளிக்கவும் வசதிகள் உள்ளன.
# உம்பூல் கோயில், மத்திய ஜாவா

## விளக்கம்

உம்பூல் கோயில் வளாகம் இரண்டு செவ்வக வடிவிலான குளிக்கும் பகுதியினைக் கொண்டு அமைந்துள்ளது. மேலுள்ள குளம் பெரிதாக உள்ளது. அது 7.15 மீட்டர் (23.5 அடி) அகலத்தையும், 12.5 மீட்டர் (41.0 அடி) நீளத்தையும் கொண்டு அமைந்துள்ளது. அடுத்து அமைந்துள்ள குளம் சிறிதாக உள்ளது. அது 7.0 மீட்டர் (23.0 அடி) அகலத்தையும், 8.5 மீட்டர் (28.0 அடி) நீளத்தையும் கொண்டு அமைந்துள்ளது. இதமான தண்ணீர் அங்கு ஊற்றிலிருந்து வந்த வண்ணம் உள்ளது. அது பெரிய குளத்திலிருந்து சிறிய குளத்திலிருந்து 2 மீ (6 அடி 7 அங்குலம்) அளவுள்ள நீண்ட தண்ணீர்க் குழாய் மூலமாக வருகிறது.  
குளங்களைச் சுற்றி ஒரு தோட்டம் உள்ளது. அத்துடன் பல்வேறு வகையான கற்கள் உள்ளன, அவற்றில் சில *லிங்கம்* மற்றும் *யோனி* வடிவத்தில் அமைந்து காணப்படுகின்றன. 1876 ஆம் ஆண்டில், டச்சு அறிஞர் ஆர்.எச்.டி ஃப்ரீடெரிச் அந்த இடத்தில் இரண்டு கோயில்கள் இருந்திருக்கலாம் என்று முன்மொழிந்தார், இருப்பினும் அதற்கான எந்த தளங்களும் கண்டுபிடிக்கப்படவில்லை. இரண்டு கோயில்களைப் பற்றிய அவரது முன்மொழிவு அங்கு காணப்பட்ட கற்கள் மற்றும் புடைப்புச் சிற்பங்கள் ஆகியவற்றின் மூலமாக உறுதி செய்யப்படுகிறது, அவை ஒரே கோயிலின் பகுதியாக இல்லை என்பதை அது உணர்த்துகின்றது.. குளியல் குளத்தின் கிழக்குப் பகுதியில் ஒரு அசல் சுவர் சுமார் 20 மீ (66 அடி) அளவில் உள்ளது.  
உம்பூலில் மத சிற்பங்கள் உள்ளிட்ட பல்வேறு கலைப்பொருட்கள் கண்டுபிடிக்கப்பட்டுள்ளன. கண்டுபிடிக்கப்பட்ட சிற்பங்களில் இரண்டு விநாயகர் சிற்பங்கள், இரண்டு துர்க்கை சிற்பங்கள், ஒரு அகத்தியர் சிற்பம் ஆகியவை அடங்கும். 1923 ஆம் ஆண்டில் மேற்கொள்ளப்பட்ட கணக்கெடுப்பின்போது ஒரு மனித உடலுடன் கூடிய ஒரு கருட சிற்பம் கண்டுபிடிக்கப்பட்டதாக என்.ஜே. கிரோம் கூறுகின்றார்.
# உம்பூல் கோயில், மத்திய ஜாவா

## அமைவிடம் மற்றும் வரலாறு

உம்பூல் இந்தோனேசியாவில் மத்திய ஜாவா<nowiki/>வில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. இவ்விடம் மலைகளால் சூழப்பட்டுள்ளது. கடல் மட்டத்திலிருந்து சுமார் 550 மீ (1,800 அடி) உயரத்தில் அமைந்துள்ளது. எலோ நதியைச் சுற்றி அமைந்துள்ள பதினொரு கோயில்களில் இக்கோயிலும் ஒன்றாகும்; உம்பூல் நீர்வழிப்பாதையின் தெற்கே 50 மீ (160 அடி) தொலைவில் அமைந்துள்ளது. உம்புல் இப்பகுதியில் உள்ள நீர் தொடர்பான பார்க்க வேண்டிய இடங்களில் ஒன்றாகும், இது சேகர் லாங்கிட் நீர்வீழ்ச்சி மற்றும் தெலாகா பிளெடர் ஆகியவற்றின் தாயகமாக அமைந்துள்ளது. இந்த கோயிலுக்கு ஏர் பனாஸ் மற்றும் கேண்டி பனாஸ் உள்ளிட்ட பல பெயர்கள் உண்டு. மேலும் அதன் நீர் தோல் நோய்களைக் குணப்படுத்தும் என்று நம்பப்படுகிறது.
# நஜது

**நஜ்த்** அல்லது **நஜது** அல்லது **நெஜது** (Najd , ) என்பது சௌதி அராபியாவின் மக்கள் தொகையில் மூன்றில் ஒரு பங்கைக் கொண்டுள்ள புவியியல் மைய நிலப்பரப்பாகும். தற்கால ஆட்சிப் பகுதிகளான ரியாத், அல்-காசிம் மற்றும் ஹாயில் ஆகியவற்றை நஜ்த் உள்ளடக்கியுள்ளது. இவற்றின் ஒருங்கிணைந்த பரப்பளவு 554,000 சதுர கிமீ (214,000 சதுர மைல்) ஆகும்.
# நஜது

## நிலவியல்

### எல்லைகள்

நஜ்த் என்ற அரபுச் சொல்லின் பொருள் "மேட்டுநிலம்" என்பதாகும், இது ஒரு காலத்தில் அராபிய மூவலந்தீவில் உள்ள பல்வேறு பகுதிகளுக்குப் பயன்படுத்தப்பட்டது. எனினும், இவற்றில் மிகவும் புகழ்பெற்றது, மேற்கில் ஹெஜாஸ் மற்றும் ஏமன் மலைகளாலும் கிழக்கில் கிழக்கு அராபியாவின் வரலாற்று நிலப்பகுதியினாலும், வடக்கில் ஈராக்கு மற்றும் சிரியாவாலும் சூழப்பட்ட மூவலந்தீவின் மையப்பகுதியாகும்.
# நஜது

## நிலவியல்

### நிலவியல் அமைப்புகள்

நஜ்த் என்பது 762 மீ முதல் 1,525 மீ (2,500 முதல் 5,003 அடி) உயரமும், மேற்கிலிருந்து கிழக்கு நோக்கிய சாய்வையும் கொண்ட ஒரு உயர்நிலமாகும். வரலாற்றில் அல்-யமாமா என அழைக்கப்படும் அதன் கிழக்குப்பகுதிகள், ஏராளமான வேளாண் மற்றும் வணிக நடவடிக்கைகளைக் கொண்ட பாலைவனச்சோலைக் குடியேற்றங்களைக் கொண்டுள்ளன, எஞ்சியுள்ளவை பாரம்பரியமாக நாடோடி பெடூக்களால் பரவலாக ஆட்கொள்ளப்பட்டுள்ளன. வடக்கில் ஹாயிலுக்கு அருகிலுள்ள இரட்டை மலைகளான அஜா மற்றும் சல்மா, வடக்குத் தெற்காக இந்த நிலப்பகுதியின் மையப்பகுதியில் அமைந்துள்ள ஷம்மர் மேட்டுநிலம் மற்றும் தவ்வீக் மலைத்தொடர் ஆகியவை இந்த நிலப்பரப்பின் முதன்மையான பண்புகளாகும்.  
வாடி என்றழைக்கப்படும் பல்வேறு வறண்ட ஆற்றுப்படுகைகள், வறண்ட பாலைவனக் காலநிலையில் விலைமதிப்பற்ற மழைநீரைப் பாதுகாக்கும் திறனைக் கொண்டுள்ளன. இதன் காரணமாகப் பெரும்பாலான நஜ்து சிற்றூர்களும் குடியிருப்புகளும் இந்த வாடிக்களின் அருகில் அமைந்துள்ளன. தெற்கில் ரியாத்துக்கு அருகிலுள்ள வாடி ஹனிபா, வாடி நாம், வடக்கில் அல்-காசிம் மாகாணத்திலுள்ள வாடி அல்-ரூமா, மற்றும் நஜ்தின் தெற்கு முனையில் நஜ்ரானின் எல்லையிலுள்ள வாடி அத்-தவாசீர் போன்றவை முக்கியமானவை. மற்ற குடியிருப்புகள் பாலைவனச்சோலைகளுக்கு அருகில் அமைந்துள்ளன.  
வரலாற்றில், நஜ்து நிலப்பகுதி, சிறிய நகரங்கள், சிற்றூர்கள் மற்றும் குடியேற்றத் தொகுதிகளைக் கொண்ட சிறிய மாகாணங்களாகப் பிரிக்கப்பட்டிருந்துள்ளது, அந்த உட்பிரிவுகள் ஒவ்வொன்றும் பொதுவாக ஒரு "தலைநகரை" மையமாகக் கொண்டிருந்துள்ளன. ஒவ்வொரு மாகாணமும் தத்தம் வட்டார நஜ்தி பேச்சுவழக்கு மற்றும் நஜ்தி பழக்கவழக்கங்களைத் தக்க வைத்துக் கொண்டிருப்பதால், இந்த உட்பிரிவுகள் இன்றும் நஜ்திகளால் ஏற்றுக்கொள்ளப்பட்டுள்ளன.  
இந்த மாகாணங்களில் மிக முக்கியமானவை: ரியாத் மற்றும் வரலாற்றுச் சௌதித் தலைநகரான தரைய்யாவை உள்ளடக்கிய அல்-அரித்; புரைய்தாவைத் தலைநகராகக் கொண்ட அல்-காசிம்; அல் மஜ்மாவை மையமாகக் கொண்ட சுடையீர்; ஷக்ராவை மையமாகக் கொண்ட அல்-வாஷ்ம்; ஹாயிலைத் தலைநகராகக் கொண்ட ஜெபல் ஷம்மர். இருப்பினும், தற்கால சவூதி அரேபியாவின்படி, நஜ்த் மூன்று ஆட்சிப்பகுதிகளாக மட்டுமே பிரிக்கப்பட்டுள்ளது: ஹாயில், அல்-காசிம் மற்றும் ரியாத்.
# நஜது

## நிலவியல்

### முக்கிய நகரங்கள்

ரியாத் நகரம் நஜ்தின் மிகப்பெரிய நகரமாகவும், ஒட்டுமொத்தமாக நாட்டின் மிகப்பெரிய நகரமாகவும் உள்ளது, 2010 இல் 5,700,000 க்கும் அதிகமாகவும் 2016 இல் 5,008,100 என்றும் மக்கள் தொகையைக் கொண்டுள்ளது. பிற நகரங்கள்: புரைய்தா (2005 இல் 505,845), உனைசா (2005 இல் 138,351) ) மற்றும் அர் ராஸ் (2005 இல் 116,164). சிறிய நகரங்கள் மற்றும் சிற்றூர்கள்: சுடையீர், அல்-கர்ஜ், தவாத்மி, 'அஃபிஃப், அல்-ஜில்ஃபி, அல் மஜ்மா, ஷக்ரா, தர்மதா, துர்மா, அல்-குவேய்யா, அல்-ஹரீக், ஹொட்டட் பானி தமீம், லயலா, அஸ் சுலாயில், மற்றும் நஜ்தின் தென்கோடிக் குடியேற்றமான வாடி அட்-தவாசீர்.
# நஜது

## மக்கள்

### இனக்குழுக்கள்

சௌதி அராபியாவின் தற்கால அரசாட்சி உருவாவதற்கு முன்னர் இருந்த மக்கள் அராபியப் பழங்குடியினர், நாடோடிகள் (பெடூக்கள்) அல்லது நகராத வேளாளர்கள் மற்றும் வணிகர்கள். மீதமுள்ள மக்கள் பெரும்பாலும் பல்வேறு காரணங்களுக்காக, எந்தவொரு பழங்குடியினருடனும் இணைக்கப்படாதிருக்கும் அராபியர்கள், அவர்கள் பெரும்பாலும் நஜ்தின் நகரங்களிலும் சிற்றூர்களிலும் வாழ்ந்து தச்சுத்தொழில் அல்லது கைவினைத்தொழில் (சோனா) போன்ற பல்வேறு தொழில்களைச் செய்து வந்தனர். ஆப்பிரிக்க மற்றும் சில கிழக்கு மற்றும் தென்கிழக்கு ஐரோப்பிய அடிமைகள் அல்லது விடுதலை பெற்றவர்களால் ஆன ஒரு சிறிய பகுதியும் அந்த மக்கள்தொகையில் உள்ளடக்கியிருந்தது.  
நஜ்தி பழங்குடியினரில் பெரும்பாலோர் அட்னானைட் பரம்பரையைச் சேர்ந்தவர்கள்; திஹாமா மற்றும் ஹெஜாஸிலிருந்து பண்டைய காலங்களில் நஜ்திற்கு குடிபெயர்ந்தவர்கள். இஸ்லாத்திற்கு முந்தைய காலத்தில் மிகவும் புகழ்பெற்ற நஜ்தி பழங்குடியினர் தற்கால ரியாத்தை சுற்றியுள்ள பகுதியை ஆட்கொண்ட பானு ஹனிஃபா, மேலும் வடக்குப் பகுதிகளை ஆட்கொண்ட பானு தமீம், அல்-காசிமில் மையமாக இருந்த பானு ஆப்ஸின் பழங்குடிகள், தற்கால ஹாயிலை மையமாகக் கொண்ட தைய் பழங்குடிகள், தெற்கு நஜ்தில் உள்ள பானு அமீரின் பழங்குடிகள் ஆவர். 15 முதல் 18 ஆம் நூற்றாண்டுகளில், மேற்கிலிருந்து கணிசமான பழங்குடியினரின் வருகையால் இப்பகுதியின் நாடோடி மற்றும் குடியேறிய மக்கள் தொகையை அதிகரித்து, வஹாபி இயக்கம் வளர வழிவகுத்தது. இருபதாம் நூற்றாண்டில், பண்டைய பழங்குடியினர் பலர் புதிய கூட்டமைப்புகளாக உருவெடுத்தனர் அல்லது மையக்கிழக்கின் பிற பகுதிகளிலிருந்து குடியேறினர், மேலும் மூவலந்தீவின் பிற பகுதிகளிலிருந்தும் பல பழங்குடியினர் நஜ்திற்குக் குடிபெயர்ந்தனர். இருப்பினும், முதற்குடி நஜ்திகளில் பெரும்பாலானோர் இன்றும் இந்த பண்டைய நஜ்தி பழங்குடியினர் அல்லது அவர்களின் புதிய உருமாற்றங்களின் வழிவந்தோர்களாகவே உள்ளனர். பண்டைய காலங்களில் கூட பல நஜ்தி பழங்குடியினர் நாடோடி அல்லது பெடூயின்களாக அல்லாது, நிலையான வேளாளர்களாகவும் வணிகர்களாகவும் இருந்துள்ளனர். எடுத்துக்காட்டாக, சௌதி அராபியாவின் அரச குடும்பமான, அல் சௌத், பானு ஹனிஃபா பரம்பரையைச் சேர்ந்தவர்கள். சௌதி அரேபியா உருவாவதற்கு முன்னதாக, நஜ்தின் முக்கிய நாடோடி பழங்குடியினர் தவாசீர், முட்டயர், உதய்பா, ஷம்மர் (வரலாற்று முறையில் தைய் என அழைக்கப்படுகிறார்கள்) சுபே', சுஹூல், ஹர்ப் மற்றும் தெற்கு நஜ்தில் உள்ள கஹ்தானியர்கள் ஆகியோர். அந்த பழங்குடியினரைத் தவிர, நகராத மக்களில் பலர் அனிசா, பானு தமீம், பானு ஹனிஃபா, பானு காலித் மற்றும் பானு சைய்த் ஆகியோரைச் சேர்ந்தவர்கள்.
# நஜது

## மக்கள்

### மதம்

இப்பகுதி இஸ்லாத்தை கடுமையானப் பின்பற்றுவதற்காக அறியப்படுகிறது, மேலும் பொதுவாக மதப்பழமைவாதத்தின் கோட்டையாக கருதப்படுகிறது. வஹாபிசம் என்று அழைக்கப்பட்டு சௌதி கொடி வழியால் பின்பற்றப்படும் இஸ்லாத்தின் கடுமையான உட்பிரிவின் நிறுவனர், முஹம்மது இப்னு அப்துல் வஹாப், நஜ்தில் உள்ள ஒரு சிற்றூரான 'உயய்னா'வில் பிறந்தார்.
# நஜது

## மக்கள்

### மொழி

பதிவுசெய்யப்பட்ட அனைத்து வரலாற்றின்படி நஜ்த் மக்கள் ஏதோவொரு வடிவத்தில் அரபு மொழியைப் பேசிவந்துள்ளனர். மூவலந்தீவின் பிற பகுதிகளைப் போலவே, நாடோடி பெடூயின்களின் பேச்சுவழக்குக்கும், நகராத மக்களின் பேச்சுவழக்குக்கும் இடையில் வேறுபாடு உள்ளது. எனினும், இந்த மாறுபாடு நாட்டில் வேறு எங்கும் இல்லாததை விட நஜ்தில் மிகக்குறைவாகவே உள்ளது, பெரும்பாலான நகராத நஜ்திகள், நாடோடி பெடூயின்களின் வழிவந்ததைப் போலவே நஜ்தி நகராப் பேச்சுவழக்கு பெடூயின் பேச்சுவழக்கில் இருந்து வந்ததாகத் தெரிகிறது. நஜ்தி உயர்நிலத்தின் தனிமைப்படுத்தப்பட்ட இருப்பிடம், கடுமையான காலநிலை மற்றும் முந்தைய மொழியிலிருந்து எந்தவொரு அடிக்கூறு இல்லாதது போன்ற காரணங்களால், அனைத்து நவீன அரபு மொழிகளைக் காட்டிலும் மிகக் குறைவான வெளிநாட்டுத் தாக்கம் கொண்டதாக நஜ்தி பேச்சுவழக்கு காணப்படுகிறது. எடுத்துக்காட்டாக தெற்கு சவுதி அராபியாவைப் போலல்லாமல், பண்டைய தென் அராபிய மொழி கூட பண்டைய காலங்களில் நஜ்தில் பரவலாகப் பேசப்பட்டதாகத் தெரியவில்லை. நஜ்துக்குள்ளேயே, வெவ்வேறு பகுதிகளும் நகரங்களும் அவற்றின் தனித்துவமான வட்டார வழக்குகள் மற்றும் துணை கிளைமொழிகளைக் கொண்டுள்ளன. இருப்பினும், இவை அண்மைய காலங்களில் பெரும்பாலும் ஒன்றிணைந்து பிற பகுதிகள் மற்றும் நாடுகளிலிருந்து வந்த அரபு மொழிகளால் பெரிதும் பாதிக்கப்பட்டுள்ளன.
# நஜது

## பொருளாதாரம்

இருபதாம் நூற்றாண்டின் முற்பகுதியில், நஜ்த் பகுதியில் கரடுமுரடான கம்பளித் துணி தயாரிக்கப்பட்டுவந்துள்ளது.
# சிறீ வெங்கடேஸ்வரா கலை மற்றும் அறிவியல் கல்லூரி

**சிறீ வெங்கடேசுவரா கலை அறிவியல் கல்லூரி** (*Sri Venkateshwara College of Arts and Science at Peravurani*) என்பது தஞ்சாவூர் மாவட்டம் பேராவூரணியில் செயல்படும் சுயநிதி, மகளிர், கலை அறிவியல் கல்லூரி ஆகும்.
# சிறீ வெங்கடேஸ்வரா கலை மற்றும் அறிவியல் கல்லூரி

## அறிமுகம்

தஞ்சாவூர் மாவட்டத்தில் உள்ள பேராவூரணியில் துவங்கப்பட்ட சிறீ வெங்கடேசுவரா கலை அறிவியல் கல்லூரி, திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற கல்லூரியாகும். 1998ஆம் ஆண்டு துவங்கப்பட்ட இந்த கல்லூரி 2010-2011 கல்வியாண்டு முதல் மகளிர் கல்லூரியாக செயல்படுகிறது. இக்கல்லூரியினை புது தில்லி, பல்கலைக்கழக மானியக் குழு, யுஜிசி சட்டம் பிரிவு 12பியின் படி மானியங்களைப் பெறுவதற்கு தகுதி பெற்ற கல்லூரியாக அங்கீகரித்துள்ளது.
# சிறீ வெங்கடேஸ்வரா கலை மற்றும் அறிவியல் கல்லூரி

## அமைவிடம்

இக்கல்லுரி பேராவூராணி தொடருந்து நிலையத்திலிருந்து 2 கி.மீ. தூரத்தில் பேராவூராணி-அறந்தாங்கி மாநில நெடுஞ்சாலையில் அமைந்துள்ளது.
# சிறீ வெங்கடேஸ்வரா கலை மற்றும் அறிவியல் கல்லூரி

## படிப்புகள்

சிறீ வெங்கடேசுவரா கலை அறிவியல் கல்லூரியில் 15 இளங்நிலை 9 முதுநிலை பாடங்களில் படிப்பினை வழங்குகின்றது.
# சிறீ வெங்கடேஸ்வரா கலை மற்றும் அறிவியல் கல்லூரி

## படிப்புகள்

### இளநிலை

- தமிழ்
- ஆங்கில இலக்கியம்
- வரலாறு
- பொருளியல்
- வணிகவியல்
- வணிகவியல் (கணினி பயன்பாடு)
- வணிக நிர்வாகவியல்
- கணிதம்
- இயற்பியல்
- வேதியியல்
- கணினி அறிவியல்
- தகவல் தொழில்நுட்பவியல்
- நுண்ணுயிரியல்
- உயிர்தொழில்நுட்பவியல்
- கணினி பயன்பாடு
# சிறீ வெங்கடேஸ்வரா கலை மற்றும் அறிவியல் கல்லூரி

## படிப்புகள்

### முதுநிலை

- தமிழ்
- ஆங்கில இலக்கியம்
- வணிகவியல்
- கணினி அறிவியல்
- கணிதம்
- இயற்பியல்
- வேதியியல்
- நுண்ணுயிரியல்
- வணிக நிர்வாகவியல்
# ஸ்ரீதேவி கலை மற்றும் அறிவியல் கல்லூரி

ஸ்ரீதேவி கலை அறிவியல் கல்லூரி, ஸ்ரீதேவி கல்வி அறக்கட்டளையினால் 2001ஆம் ஆண்டு துவங்கப்பட்ட சுயநிதி கலைக் கல்லூரியாகும். இந்த கல்லூரி சென்னை பல்கலைக்கழகத்துடன் இணைந்த ஒரு இணை கல்வி நிறுவனம் ஆகும்.
# ஸ்ரீதேவி கலை மற்றும் அறிவியல் கல்லூரி

## அறிமுகம்

ஸ்ரீ தேவி கலை அறிவியல் கல்லூரியில் நிர்வாக அறங்காவலர் திரு பி.ரமேஷ் ஆவார். திருமதி ஏ. ஸ்ரீதேவி, மற்றும் திருமதி ஜே. சுஜாதா கல்லூரி நிர்வாகிகள் ஆவர்.
# ஸ்ரீதேவி கலை மற்றும் அறிவியல் கல்லூரி

## அமைவிடம்

இக்கல்லூரி சுமார் 15 ஏக்கர் பரப்பளவில் பொன்னேரி - தட்சூர் கூட்டு சாலையில் கிருஷ்ணாபுரத்தில் அமைந்துள்ளது. இது பொன்னேரி நகரத்திலிருந்து 2 கி. மீ. தூரத்தில் உள்ளது. இந்த கல்லூரி சென்னை நகரம் மற்றும் அருகிலுள்ள பிற இடங்களுடன் தொடருந்து மற்றும் சாலை போக்குவரத்து சேவைகளால் இணைக்கப்பட்டுள்ளது.
# ஸ்ரீதேவி கலை மற்றும் அறிவியல் கல்லூரி

## படிப்புகள்

இக்கல்லூரியில் இளங்கலை கணினி அறிவியல், ஆங்கிலம் என 13 பிரிவுகளில் பட்டப் படிப்புகள் வழங்கப்பட்டு வருகின்றன.
# ஸ்ரீதேவி கலை மற்றும் அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஓட்ட விகிதம் (துடுப்பாட்டம்)

**ஓட்ட விகிதம் (run rate)** என்பது துடுப்பாட்டத்தில் மட்டையாடும் அணி ஒரு நிறைவுக்கு எடுக்கின்ற ஓட்டங்களின் சராசரி அளவாகும். பொதுவாக 5 நாட்கள் நடைபெறும் தேர்வுப் போட்டிகளில் மட்டையாளர்கள் கவனத்துடன் பொறுமையாக ஆடுவதால் ஓட்ட விகிதம் குறைவாகக் காணப்படும். ஆனால் வரையிட்ட நிறைவுப் போட்டிகளில் குறிப்பிட்ட நிறைவுகளுக்குள் ஓட்டங்களை எடுக்க வேண்டிய கட்டாயம் இருப்பதால் அதிக ஓட்ட விகிதம் தேவைப்படுகிறது.
# புரா தமன் சரஸ்வதி, பாலி

**புரா தமன் சரஸ்வதி (Pura Taman Saraswati)** என்பது உபுத் தண்ணீர் அரண்மனை என்றழைக்கப்படுகின்ற பாலினிய இந்துக் கோயிலாகும். இந்தக் கோயில் இந்தோனேஷியாவில்<nowiki/>பாலியில் உபுத் என்னும் இடத்தில் அமைந்துள்ள சரஸ்வதி தெய்வத்திற்கு அர்ப்பணிக்கப்பட்டுள்ள கோயிலாகும். புரா தமன் சரஸ்வதி அதன் தாமரை குளத்திற்காகச் சிறப்பினைப் பெறுகிறது.
# புரா தமன் சரஸ்வதி, பாலி

## வரலாறு

புரா தமன் சரஸ்வதி உபுத்தின் இளவரசரான முதலாம் கோகோர்டா இளவரசர் கெடே அகுங் சுகாவதியின் ஆணையிட்டதைத் தொடர்ந்து அமைக்கப்பட்ட ஒரு குழுவின் செயன்மை காரணமாக குஸ்டி நியோமன் லெம்பாட் என்பவரால் வடிவமைக்கப்பட்டதாகும். குஸ்டி நியோமன் லெம்பாட்ஒரு பிரபலமான பாலினிய சிற்பக் கலைஞர் ஆவார். மேலும் அவர் *உண்டகி* எனப்படுகின்ற சடங்குகளோடு தொடர்புடைய பாலினிய கட்டிடக் கலைஞர் ஆவார். சடங்குகளோடு தொடர்புடையவற்றிற்கு உதாரணமாக தகன கோபுரங்கள் மற்றும் மர சர்கோபாகி ஆகியவற்றைக் கூறலாம்.அவர் பிளாபாது மன்னனிடம் ஏற்பட்ட கருத்து வேற்றுமை காரணமாக அவருடைய கோபத்துக்கு ஆளாகி அரச நீதிமன்றத்தில் இருந்து வெளியேறிய பின்னர் உபுத் வந்தடைந்தார். அங்கு சுகவதி அரச குடும்பத்தினரால் பணியமர்த்தப்பட்டார். உபுத் மற்றும் அண்டை கிராமங்களில் பல அரண்மனைகளையும் கோயில்களையும் அவர் கட்டினார்.  
புரா தமன் சரஸ்வதியின் கட்டுமானப் பணி 1951 ஆம் ஆண்டில் தொடங்கி 1952 ஆம் ஆண்டில் நிறைவு பெற்றது. இக்கோயிலானது புராணம் கற்றல், இலக்கியம் மற்றும் கலை ஆகியவற்றிற்குரிய இந்து தெய்வமான சரஸ்வதிக்கு அர்ப்பணிக்கப்பட்டுள்ளது.
# புரா தமன் சரஸ்வதி, பாலி

## கோயில் வளாகம்

பத்மாசன இருக்கை ]]
புரா தமன் சரஸ்வதி உபுத் பகுதியின் பமிகவும் பிரபலமான இடங்களில் ஒன்றாகும். புரா எனப்படுகின்ற கோயிலின் மிகவும் குறிப்பிடத்தக்க அம்சம் அதன் தாமரை குளம் மற்றும் நீர் தோட்டம் ஆகும். இது உண்மையான கோயிலின் வெளிப்புற பகுதியை குறிக்கிறது. ப்ளூமேரியா (ஃபிராங்கிபனி) மரங்கள் குளத்தின் விளிம்புகளை அலங்கரிக்கின்றன. அதே நேரத்தில் நேராக பாலம் போன்ற அணுகல் இந்து புராண நபர்களின் *பராஸ்* (எரிமலை டஃப்) சிற்பங்களால் அலங்கரிக்கப்பட்டுள்ளது. இந்த சிலைகள் பல லெம்பாட்டின் படைப்புகள் ஆகும். உள் கருவறைக்குச் செல்வதற்கு மூன்று சிவப்பு செங்கல் கோரி அகுங் வாயில்கள் உள்ளன. இந்த வாயில்களில் மிகப்பெரியது மத்திய கோரி அகுங் ஆகும். அது இரண்டு உயரமான ப்ளூமேரியா மரங்களால் சூழப்பட்டுள்ளது.  
உள் முற்றத்தில் நேரான பாதை ஒரு அசாதாரண அலிங்-அலிங் மூலம் தடுக்கப்படுகிறது, இது ஒரு சுவர் ஆகும். இது பாலியின் கட்டிடக்கலையில் தீய சக்திகளை திசை திருப்புவதற்காகப் பயன்படுகிறது. இந்த சுவர் உண்மையில் 3 மீ (9.8 அடி) உயரம் உள்ள அரக்கர் சிலையின் பின்புறம் ஆகும். அந்த அரக்கர் ஜேரோ கேடே மேகாலிங் ஆவார்.  
கோயிலின் மிகவும் புனிதமான, காஜா-காங்கின் (வடகிழக்கு) பக்கத்தில் ஒரு பத்மாசன சன்னதி அமைந்துள்ளது. இந்த பத்மாசனத்தின் அடிப்பகுதி ஆமை மற்றும் பல *நாகங்களின்* *பராஸ்* செதுக்கல்களால் அலங்கரிக்கப்பட்டுள்ளது, இவை பேய்களின் உலகத்தை ( *பூர்* ) குறிக்கின்றன. பத்மாசனத்தின் மேல் பகுதியில் தங்க வெற்று சிம்மாசனம் உள்ளது. அதில் பாலினிய இந்து மதகுருவின் மிக உயர்ந்த தெய்வமான அசிந்தியனின் உருவத்தால் அலங்கரிக்கப்பட்டுள்ளது.  
உள்ளே மூன்று காலியாக உள்ள சிம்மாசனங்கள் உள்ளன. அது இந்து மதத் தெய்வங்களான மும்மூமூர்த்தி எனப்படுகின்ற பிரம்மா, விஷ்ணு, சிவன் ஆகியோருக்கு அர்ப்பணிக்கப்பட்டுள்ளன. இந்த பக்கத்தில் பல மேரு கோபுரங்களும் அமைந்துள்ளன. கோயிலில் பேர் பரோங் உள்ளது. அங்கு பரோங் பாதுகாப்பாக வைக்கப்பட்டுள்ளது. அது கிராமத்தாரால் சடங்குகளை நடத்தப் பயன்படுத்தப்படுகிறது. பொதுவாக *பேல் பரோங்கில்* இரண்டு பரோங் உருவங்கள் காணப்படும். ஒன்று சிங்கம் போன்ற பரோங் கெட் ஆகும். மற்றொன்று பன்றி போன்ற பரோங் பாங்கல் ஆகும். அங்கு சரஸ்வதி தேவியின் சிலையும் உள்ளது.
# பச்சமுத்து மகளிர் கலை அறிவியல் கல்லூரி

பச்சமுத்து குழு ஸ்ரீ கே.பச்சியப்பா கவுண்டர் 2008 இல் பச்சமுத்து மகளிர் கலை அறிவியல் கல்லூரி தர்மபுரியில் அவர்களால் நிறுவப்பட்டது.
# பச்சமுத்து மகளிர் கலை அறிவியல் கல்லூரி

## அறிமுகம்

இது பெரியார் பல்கலைக்கழகத்துடன் இணைக்கப்பட்டுள்ளது. தேசிய நிறுவனத் தரவரிசைக் கட்டமைப்புப் பட்டியலில் (NIRF) மற்றும் தேசிய கல்வி தரபாட்டு நிறுவனம் (NAAC)யிடம் இருந்து அங்கீகாரம் பெற்றது
# பச்சமுத்து மகளிர் கலை அறிவியல் கல்லூரி

## படிப்புகள்

இக்கல்லூரியில் இளங்கலை கணினி அறிவியல், ஆங்கிலம் என 20 பிரிவுகளில் பயிற்சி வழங்கப்பட்டு வருகின்றன.
# பச்சமுத்து மகளிர் கலை அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# பிபி கானிம் பள்ளிவாசல்

*பிபி-கானிம் பள்ளிவாசல்*' (; ; ; இப்பள்ளிவாசல் கானும் / கானோம் / கானம் / சானும் / எனவும் அழைக்கப்படுகிறது) சமர்கந்தின் மிக முக்கியமான நினைவுச்சின்னங்களில் ஒன்றாகும். இப்பள்ளிவாசல் 15 ஆம் நூற்றாண்டு காலகட்டத்தில் இஸ்லாமிய உலகின் மிகப்பெரிய மற்றும் அற்புதமான பள்ளிவாசல்களில் ஒன்றாக இருந்தது. ஆனால் 20 ஆம் நூற்றாண்டின் நடுப்பகுதியில் ஏற்பட்ட அழிவில், அதன் கவனத்தைக் கவரும் பகுதிகளைத் தவிர்த்து மற்றவை அழிந்துவிட்டன, பள்ளிவாசலின் முக்கிய பகுதிகள் சோவியத் காலத்தில் திரும்பக் கட்டப்பட்டன.
# பிபி கானிம் பள்ளிவாசல்

## வரலாறு

1399 ஆம் ஆண்டில் தனது இந்தியப் படையெடுப்பிற்குப் பின், தைமூர் தனது புதிய தலைநகரான சமர்கந்தில் ஒரு பிரம்மாண்டமான பள்ளிவாசலைக் கட்ட முடிவு செய்தார். 1404 இல் தைமுர் தனது இராணுவத்துடன் படையெடுப்பிலிருந்து திரும்பியபோது பள்ளிவாசல் கட்டுமானம் கிட்டத்தட்ட நிறைவடைந்து இருந்தது. இருப்பினும், வடிவமைப்பில் தைமூர் மகிழ்ச்சியடையவில்லை, அவர் உடனடியாக பல்வேறு மாற்றங்களைச் செய்தார், குறிப்பாக முதன்மை முகப்பில் (cupola) மாற்றங்களைச்செய்தார்.  
இப்பள்ளிவாசலைக் கட்டத் தொடங்கியதிலிருந்து, கட்டமைப்பின் உறுதியிலிருந்த சிக்கல்கள் ஒவ்வொன்றாக வெளிப்படத்தொடங்கின. பள்ளிவாசலைக் காப்பாற்றுவதற்காக பல்வேறு புனரமைப்பு மற்றும் வலுவூட்டல்கள் மேற்கொள்ளப்பட்டன. இருப்பினும், சில ஆண்டுகளுக்குப் பிறகு, மிஹ்ராபின் மேலிருந்த பெரிய குவிமாடத்திலிருந்து செங்கற்கள் விழத் தொடங்கின. தைமூரின் கட்டுமானத் திட்டங்கள் அந்தக் கால கட்டட நுட்பங்களை அவற்றின் உயர் எல்லைகளுக்கு உந்தித் தள்ளியது. அவசரமான கட்டுமானம் கட்டிடத்தின் உறுதித் தன்மையை சீர்குலைத்தது.  
16 ஆம் நூற்றாண்டின் பிற்பகுதியில் அப்துல்லா கான் (அப்துல்லா கான் ஓஸ்பெக்) (1533 / 4-1598), புகாரா நகரின் கடைசி சயாபனித்து வம்ச அரசர், பிபி-கானிம் பள்ளிவாசலின் நடைபெற்ற அனைத்து மறுசீரமைப்பு பணிகளையும் இரத்து செய்தார். அதன்பிறகு, பள்ளிவாசல் மெதுவாக மோசமடையத் தொடங்கியது. காற்று, வானிலை மற்றும் நிலநடுக்கங்களால் இடிபாடுகளாக மாறியது. பள்ளிவாசல் கட்டிடத்தின் உள் வளைவு 1897 இல் ஏற்பட்ட நிலநடுக்கத்தில் உடைந்து சரிந்தது. பல நூற்றாண்டுகளில் சமர்கந்து நகர மக்கள் தங்கள் கட்டிடங்களுக்கான கட்டுமானப் பொருட்களை இப்பள்ளவாசலின் இடிபாடுகளிலிருந்து எடுத்துச் சென்றனர், குறிப்பாக அழகிய பளிங்கு கற்கள் பொறிக்கப்பட்ட வரிசையான காட்சியகச் செங்கல்களை எடுத்துச் சென்றனர்.  
இப்பள்ளிவாசலின் இடிபாடுகளைப் பாதுகாப்பதற்கான முதல் நடவடிக்கை சோவியத்து யூனியன் காலகட்டத்தில் மேற்கொள்ளப்பட்டது. 20 ஆம் நூற்றாண்டின் பிற்பகுதியில், உசுபெக்கிசுத்தான் அரசாங்கம் மூன்று குவிமாடம் கட்டிடங்கள், மற்றும் முதன்மை பள்ளிவாசல் அரங்கினை மீட்டெடுக்கத் தொடங்கியது. 1974 ஆம் ஆண்டில் அப்போதைய சோவியத்து உசுபெக்கிசுத்தான் அரசினால் பள்ளிவாசலின் சிக்கலான புனரமைப்பைத் தொடங்கியது. குவிமாடங்கள் மற்றும் முகப்புகளின் அலங்காரம் முழுமையாக மீட்டெடுக்கப்பட்டு கூடுதல் அலங்காரங்கள் வழங்கப்பட்டன.
இந்த மறுசீரமைப்புகளின் போது, குர்ஆனின் பகரா அத்தியாத்தைக் காட்சிப்படுத்தும் கல்வெட்டுகளின் தொகுப்பு பள்ளிவாசலின் முக்கிய அரங்கில் சேர்க்கப்பட்டது. 2016 வரையிலும், பள்ளிவாசலில் மறுசீரமைப்புகள் தொடர்ந்து நடைபெற்று வருகின்றன.